**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2021-02-04 Nr. TAR-12

 Posėdžio data 2021-02-02. Pradžia 13.00 val. (nuotoliniu būdu).

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Artūras Razbadauskas, Vaida Raugelė, Antanas Kontautas, Alina Velykienė, Arvydas Cesiulis, Jurijus Šeršniovas.

 Savivaldybės administracijos darbuotojai – Socialinių išmokų poskyrio vedėja G. Vilimaitienė, Sveikatos apsaugos skyriaus vedėja R. Perminienė, Turto valdymo skyriaus vedėjas E. Simokaitis, [Jaunimo ir bendruomenės reikalų koordinavimo grupė](http://kmsaold/contacts/?group=Jaunimo+ir+bendruomen%C4%97s+reikal%C5%B3+koordinavimo+grup%C4%97)s vyr. specialistė R. Razgienė, patarėja A. Špučienė.

 Kviestieji asmenys: VŠĮ Respublikinės Klaipėdos ligoninės psichiatrijos filialo atstovas G. Zaturskis, F. Miliutis konsultantas (Glimstedt atstovas), M. Embrechtas, D. Pupkevičius, Š. Prieskinis.

 Dėl darbotvarkės:

 K. Bagdonas siūlo įtraukti į komiteto posėdžio darbotvarkę Respublikinės Klaipėdos ligoninės psichiatrijos filialo rašto svarstymą.

 DARBOTVARKĖ (patvirtinta):

 1. Dėl Klaipėdos miesto savivaldybės visuomenės sveikatos rėmimo specialiosios programos priemonių vykdymo 2020 metų ataskaitos patvirtinimo. Pranešėja R. Perminienė.

 2. Atstovo delegavimas į Klaipėdos miesto senjorų tarybą. Pranešėja R. Razgienė.

 3. Atstovo delegavimas į Materialinės paramos teikimo komisiją. Pranešėja G. Vilimaitienė.

 4. Klaipėdos universitetinės ligoninės viešųjų pastatų infrastruktūros modernizavimo projekto įgyvendinimas. Pranešėjas E. Simokaitis.

 5. Respublikinės Klaipėdos ligoninės psichiatrijos filialo raštas. Pranešėjas K. Bagdonas.

 1. SVARSTYTA. Klaipėdos miesto savivaldybės visuomenės sveikatos rėmimo specialiosios programos priemonių vykdymo 2020 metų ataskaitos patvirtinimas.

 Pranešėja – R. Perminienė. Pažymi, kad parengto Klaipėdos miesto savivaldybės tarybos sprendimo projekto tikslas – patvirtinti Klaipėdos miesto savivaldybės visuomenės sveikatos rėmimo specialiosios programos priemonių vykdymo 2020 metų ataskaitą. Visuomenės sveikatos rėmimo specialiojoje programoje patvirtintos priemonės remia visuomenės sveikatos priežiūrą, mažinančią gyventojų sergamumą, mirštamumą, suteikia bendruomenei daugiau žinių apie sveiką gyvenimo būdą ir ligų prevenciją.

 NUTARTA. Pritarti sprendimo projektui bendru sutarimu.

 2. SVARSTYTA. Atstovo delegavimas į Klaipėdos miesto senjorų tarybą.

 Pranešėja – R. Razgienė. Primena, kad 2020 m. rugsėjo mėn. buvo patvirtinti Senjorų tarybos nuostatai (toliau – Taryba). Informuoja, kad nuostatuose numatyta, kad Sveikatos ir socialinių reikalų komitetas turi deleguoti vieną atstovą į Tarybą.

1. Velykienė siūlo deleguoti į Tarybą A. Kontautą.
2. Cesiulis pritaria siūlymui.

 A. Razbadauskas tai pat pritaria siūlymui. Tiki, kad tokiai Tarybai ir Savivaldybė skirs dėmesį.

 A. Raugelė pritaria kandidatūrai. Atkreipia dėmesį, kad visoms įsteigtoms visuomeninėms taryboms, turinčiomis patariamąją funkciją, reikalinga pagalba (sprendimų priėmime, įstatymų suteiktų galimybių pasinaudojimu).

 A. Cesiulis siūlo pritarti Tarybos sukūrimui ir pasiūlytai kandidatūrai.

 A. Kontautas sako, kad stengsis kažką gero nuveikti Taryboje.

 NUTARTA. Deleguoti Antaną Kontautą į Klaipėdos miesto senjorų tarybą (bendru sutarimu).

 3. SVARSTYTA. Atstovo delegavimas į Materialinės paramos teikimo komisiją.

 Pranešėjas – K. Bagdonas. Teigia, kad Žaliųjų partija prašo deleguoti į Materialinės paramos teikimo komisiją A. Kontautą. K. Bagdonas sako, kad galima arba palaikyti siūlymą, arba deleguoti kitą kandidatą.

 A. Kontautas sako, kad norėtų apsiriboti nuo dalyvavimo komisijoje dėl užimtumo kitose komisijose.

 V. Raugelė siūlo deleguoti į komisiją K. Bagdoną.

 K. Bagdonas primena, kad yra tos komisijos narys.

 V. Raugelė siūlo deleguoti A. Cesiulį.

 A. Cesiulis teigia turintis didelį užimtum, todėl Siūlo deleguoti A. Velykienę arba V. Raugelę.

 V. Raugelė siūlo deleguoti į komisiją J. Šeršniovą.

 J. Šeršniovas sutinka būti deleguojamas į komisiją.

 NUTARTA. Deleguoti į Materialinės paramos teikimo komisiją J. Šeršniov (bendru sutarimu).

 4. SVARSTYTA. Klaipėdos universitetinės ligoninės viešųjų pastatų infrastruktūros modernizavimo projekto įgyvendinimas.

 Pranešėjas – E. Simokaitis. Prašo konsultanto pateikti visą informaciją apie pradėtas ir įvykdytas procedūras.

 F. Miliutis informuoja apie projektą. Teigia, kad baigiami atlikti tikslūs techniniai auditai, rengiamas investicinis projektas, vėliau bus rengiami pirkimo dokumentai ir organizuojamas pirkimas.

 A. Velykienė teiraujasi ar sprendžiamas klausimas dėl šalto vandens sistemų modernizavimo.

 V. Raugelė mano, kad reikia kompleksiškai įsivertinti dėl nuotekų, šalto ir karšto vandens sistemų modernizavimo.

 A. Velykienė teigia, kad reikia ieškoti kelių finansavimo šaltinių tam, kad projekto įgyvendinimo terminas sumažėtų ir būtų geresnis rezultatas. A. Velykienė sako, kad turime sugrįžti prie kompleksinio ligoninės sutvarkymo, galvoti apie paslaugų modernizavimą.

 NUTARTA. Informacija išklausyta.

 5. SVARSTYTA. Respublikinės Klaipėdos ligoninės psichiatrijos filialo raštas.

 Pranešėjas – K. Bagdonas. Prašo išklausyti Respublikinės Klaipėdos ligoninės psichiatrijos filialo rašto teikėjo G. Zaturskio.

 G. Zaturskis informuoja, kad yra pacientų, kuriems reikalingos ir teikiamos ilgalaikės socialinės globos paslaugos, reikia mokėti turto mokestį, jei pacientas turi turto, viršijančio savivaldybės nustatytus normatyvus. Problemos iškyla tada, kai pacientas neturi artimųjų bei, dėl savo psichinės negalios, negali atstovauti savo teisių ir pareigų. Sprendžiami klausimai dėl veiksnumo apribojimo, globėjo ir turto administratoriaus paskyrimo. Neatsiradus fiziniam globėjui priskiriama institucinė globa – nuolatiniu globėju tampa socialinės globos namai. Laiko tarpas, per kurį socialinės globos namai tampa globėjais ir turto administratoriais gali užtrukti nuo kelių mėnesių iki 1,5 metų. Šių klausimų sprendimo metu nėra jokių galimybių mokėti turto mokestį, todėl kyla įtampa, konfliktinės situacijos su Klaipėdos miesto socialinės paramos skyriumi, nes nenoriai priimami tokių žmonių prašymai.

 V. Zaturskis prašo padėti inicijuoti Klaipėdos miesto savivaldybės tarybos 2010 m. gruodžio 23 d. sprendimo Nr. T2-353 „Dėl trumpalaikės ar ilgalaikės socialinės globos socialinių paslaugų įstaigose skyrimo, apmokėjimo ir paslaugų nutraukimo tvarkos aprašo patvirtinimo“ (toliau – Aprašas) pakeitimus, kurie įtvirtintų, kad turto mokestį už ilgalaikės socialinės globos paslaugas socialinės globos įstaigose (kol bus paskiriamas nuolatinis globėjas ir turto administratorius, bei atsiranda praktinės galimybės mokėti mokestį iš parduoto turto) Klaipėdos miesto gyventojams mokėtų Klaipėdos miesto savivaldybė.

 K. Bagdonas siūlo sukurti darbo grupę (iš komiteto narių, Savivaldybės administracijos darbuotojų) ir ieškoti sprendimo būdų.

 V. Raugelė siūlo, nes klausimas sudėtingas, perkelti klausimo svarstymą į kitą posėdį, pieš tai sužinojus iš Savivaldybės administracijos apie esamą situaciją.

 A. Velykienė prašo nukreipti raštą Savivaldybės administracijai, kad ši pateiktų komitetui išvadas dėl Aprašo keitimo. Siūlo klausimą svarstyti kitame komiteto posėdyje.

 A. Cesiulis pritaria, kad raštą perduoti Savivaldybės administracijai. Siūlo prašyti Savivaldybės administracijos, kad pateiktų analizę, kiek būna atvejų (visose įstaigose), kai klausimų sprendimo metu (laiko tarpas, per kurį socialinės globos namai tampa globėjais ir turto administratoriais) nėra jokių galimybių mokėti turto mokestį. Mano, kad klausimą galima svarstyti turint visą informaciją (po mėnesio).

 V. Raugelė siūlo priimti protokolinį pavedimą – pavesti Savivaldybės administracijai pateikti komitetui alternatyvas dėl Aprašo keitimo ir prie klausimo svarstymo grįžti po mėnesio.

 NUTARTA:

 5.1. Informacija išklausyta.

 5.2. Priimti protokolinį pavedimą – pavesti Savivaldybės administracijai pateikti komitetui alternatyvas dėl Aprašo keitimo.

 5.3. Pateikti analizę, kiek būna atvejų (visose įstaigose), kai klausimų sprendimo metu (laiko tarpas, per kurį socialinės globos namai tampa globėjais ir turto administratoriais) nėra jokių galimybių mokėti turto mokestį. Prie klausimo svarstymo grįžti po mėnesio.

 Posėdis baigėsi 14.10 val.

Posėdžio pirmininkas Kazys Bagdonas

Posėdžio sekretorė Lietutė Demidova